**Vážení rodičia a zamestnanci ZŠ s MŠ Bušince**

Od 8.2. 2021 sa opäť otvára prevádzka ZŠ, a to pre žiakov 1. stupňa / ročníky 1 až 4/ a deti MŠ.

V prevádzke budú aj : Školská jedáleň, Školský klub detí a Základná umelecká škola, a to len pre deti , ktoré sa zúčastnia výchovno-vzdelávacieho procesu. Podmienkou nástupu detí do zariadení je mať negatívny certifikát jedného z rodičov – nie starší ako 7 dní.

Z uvedeného dôvodu sa dňa 6.2.2021, čiže v sobotu, v čase od 8.00 h.

do 14.00 h. v priestoroch OcÚ v Bušinciach uskutoční testovanie všetkých zamestnancov školy, ako i zákonných zástupcov detí ZŠ i MŠ.

Časový harmonogram testovania bude sprístupnený v piatok na web-stránkach obce, základnej školy aj materskej školy. Informácie budú spustené aj na facebookových stránkach, konkrétne časy sa dozviete v piatok aj od triednych učiteľov.

Deti rodičov, ktorí sa neotestujú, zostávajú na dištančnom vzdelávaní doma a rodičia týchto detí strácajú nárok na OČR.

Milé naše deti, všetky pani učiteľky sa už na vás veľmi tešia!

Dúfam, že Vám vaši rodičia umožnia v čo najväčšom počte vrátiť sa opäť do školských lavíc!

Riaditeľka ZŠ s MŠ Bušince –D.Strhárová